Priel

**Priel** (distaget  er vro,  pelloc'h) zo ur gumun e Breizh e kanton Landreger, e departamant Aodoù-an-Arvor, war lez kleiz aber stêr Landreger.
## Douaroniezh
Bevennet eo Priel gant an dour : ur mor (hini Breizh) ha div stêr (ar Gindi ha genoù ar Yeodi (rinier Landreger).
* Gwelout ivez : ar Roc'h Velen.
Ar Vinic'hi, Kamlez, Landreger, Perwenan ha Plougouskant eo ar c'humunioù amezek.
## Dezougen

Kerdeozer.jpg|Karrbont Kerdeozer bet savet gant Louis Harel de la Noë.

* War al linenn hent-houarn Landreger Lannuon (1906- serret e 1949) emañ Priel.
## Anv
*Ploeguyel* *c.* 1160 (Dom Morice) ; *Ploeguiel*, 1253 ha *c.* 1330 (Eskoptioù Breizh) ; *Plogul*, *Ploeguier*, *Ployguiel*, *Pluiguyel*, *Ploeguielle*, *Plueyguiel*, Pluoyguiel, *Pluyguiuel*, 1330 (prosez santelezhadur sant Erwan) ; *de Plebello ?*, 1371 (Dom Morice) ; *Ploeguiell* 1420 (Yann V) ; *Ploeguiel*, 1426 ; *Ploueguiel* 1516 (diellevr Redon) ; *Ploueguel*, 1592 (eskoptioù Breizh) ; *Plonguel*, 1630 (Ao. Hardy).
;Gerdarzh
Dont a ra eus an anv kozh *Plougiel* (alese an anv ofisiel gallek), deuet eus an anv Kiel, skrivet *Chielus* en ur *Vita* e 884 gant un diskibl da Baol Aorelian.
## [[Ardamezouriezh]]
N'eus skoed-ardamez ebet evit ar poent.
## Istor
### 
#### [[Brezel-bed kentañ]]
* E-pad ar Brezel Bras e oa bet degemeret e Priel, e-tal kaeoù Landreger, unan eus kentañ bonioù dournijerezioù. E 2004 e oa bet savet ur monumant koun war lec'hienn ar Roc'h Du.
* Mervel a reas 96 gwaz abalamour d'ar brezel hervez monumant ar re varv, da lavaret eo 4,37 % ag ar boblañs hervez an niveradeg bet graet e 1911.
#### [[Eil Brezel-bed]]
* Mervel a reas 31 den eus ar gumun abalamour d'ar brezel.
#### Brezelioù didrevadennañ
;Brezel Indez-Sina
* Mervel a reas pemp soudard.
;Brezel Aljeria
* Mervel a reas ur soudard e 1962 .
## Monumantoù ha traoù heverk

Plouguiel. Bannière saint Goueno.jpg|"Zant Goueno, Pedet evidomp"
Plouguiel. Bannière saint Laurent.jpg|"Zant Laurans, Pedet evidomp"

* Iliz katolik *Itron Varia*. 
Château de Kéralio - façade.JPG|Kastell Keralio

* Kastell Keralio, , a c'haller gweladenniñ an diavaez anezhañ adalek miz Gouere betek miz Gwengolo.
* Chapel *Itron-Varia ar C'heloù Mat*. 

Jardin du Kestellic à Plouguiel (22) - 03.jpg|Ar maner hag e liorzh.

* Liorzhoù ar plant arallvro e Maner Kestellig. 

Aqueduc du Guindy (30572465987).jpg|An dourbont.
Passerelle Saint-François2.jpg|An dreuzell.

* Dourbont ar Gindi bet savet adalek 1610 betek 1623.
* Treuzell Sant-Frañsez (dreist ar Gindi).

Monument aux morts de Plouguiel (22) - 01.jpg|Ar monumant.

* Monumant ar re varv e-tal an iliz katolik.
* Plakenn ar re varv (1914-1918) en iliz katolik, anv ebet outi, *Da vugale ar barrouz marvet er brezel 1914-1918*.
## Emdroadur ar boblañs abaoe 1962

## Melestradurezh

## Tud vrudet
* Mabik Rémond (1835-1905) a oa ur skarzher-siminal ha livour kantreat e Sant-Erwan.
* Alexander Calder (1898-1976) a oa ur c'hizeller hag ul livour amerikan hag a chomas e Breizh ingal, adalek 1931. Prenañ a reas ti ar Palud, er Roc'h Velen, e Priel, e 1957.
* Yann Sohier (1901-1935), skolaer ha diazezer ar gelaouenn *[[Ar Falz]]* (1932), a bet o chom eno ; tad Mona Sohier, anavezet evel Mona Ozouf, an hini eo.
### Tud bet ganet eno
* Charles Trémel, Jarl Priel e anv-pluenn, skrivagner brezhonek ; anavezet mat eo abalamour d'e oberenn veur, da lâret eo teir levrenn: *[[Va Zammig Buhez]]*, *[[Va Buhez e Rusia]]* hag *Amañ hag ahont* – e eñvorennoù, 23 a viz Ebrel 1885.
### Tud bet marvet eno
* Jean-François-Marie Le Guen, Yann ar Gwenn pe "Dall-ar-Gwenn", ar gwerzour dall, 29 a viz Kerzu 1849.
### Ardamezeg ar familhoù

## Gevelliñ
*
## Liammoù diavaez

## Levrlennadur
*  Pol Potier de Courcy : *Nobiliaire et armorial de Bretagne*. Adembannadur Editions des Régionalismes. Cressé. 2011/2014
## Daveoù ha notennoù